=== Verdslige administrative forhold ===
{{uddybende|Slesvigske hertuger|Slesvigs amter (før 1864)}}
[[Fil:Slesvig i Valdemarernes Tid.png|thumb|Slesvig/Sønderjylland med sysselindelingen i [[Valdemarerne|Valdemarernes tid]].]]
De ældste kendte administrative enheder i Slesvig/Sønderjylland var - som i resten af Jylland - [[sysler]] og [[herreder]], der fungerede som forvaltnings- og retsdistrikter. Det gamle Sønderjylland var i vikingetiden opdelt i [[Barvidsyssel|Barvid]]-, [[Ellumsyssel|Ellums]]- og [[Istedsyssel]], mens det tyndt befolkede [[Fræslet]] syd for Dannevirke og de nordfrisisk beboede [[Utlande]] lå uden for syselinddelingen. Dog blev herredsinddelingen også indført her. De tre syslers [[Landsting (middelalderen)|landsting]] befandt sig i [[Urnehoved]]. De slesvigske herreder fortsatte som politimyndigheder endnu helt til 1889, hvor de afløstes af de preussiske amtsdistrikter. Ved siden af herreder fandtes i middelalderen også [[Birk (retskreds)|birker]], som betegnede en mindre retskreds udskilt fra et herred.
Filosofi Historie Tidligere_riger,_stater,_protektorater,_kolonier_og_lande